  Анжелика Тихонова корреспондент Эгра ёросысь Мувыр гуртын «Улӟытон» фестиваль улсын пулэсь синпелетъёс кылдыто. Со сярысь ивортодэтъя «Удмуртия» агентстволэн корреспондентэзлы Эграысь музей но киуж туризмъя центрлэн кивалтӥсезлэн воштӥсез, фестивалез радъясь Наталья Злобина вераз. Фестивале Эгра ёросысь Андрей Елькин но Денис Корепанов, Якшур-Бӧдья ёросысь Максим Головизнин, Яр ёросысь Дмитрий Назаров но Ува ёросысь Павел Назаров пырисько. Милям татын арлы быдэ чорыгасьёслэн ӵошатсконзы ортче бере, соос чорыгасен кык синпелет лэсьто, туэ татын йӧл поттон заводмы усьтӥськиз бере, скал лэсьто, нюлэскын улӥськом бере, пӧйшуръёсын скамья луоз, со коньыос, кудъёсыз татын туж трос шуо, но гондыръёс, озьы ик пудо возьмасен скамья (вал вылын пияш) Наталья Злобина, фестивалез радъясьОзьы ик Эграысь Кибашлыослэн юртысьтызы куинь ӧнерчиос гуртэ пырон капкаос лэсьтон бордын тыршо. Радъясьлэн кылъёсызъя, ваньмыз со ужъёс фестивальлэн валтӥсь темаезлы тупало – улӟытон. Милям ужпуммы вал – Эгра ёросысь улӟытэм Мувыр гуртэз возьматыны, макем со туала улӥсьлы кельышлы. Та дыре татын ужан интыос кылдытӥсько, бусыос кизисько. Гурт будэ. Туризм удыс но азинске, татчы ветлӥсьёс трос гинэ луо Наталья Злобина, фестивалез радъясьСинпелетъёсты гуртысь тымет доры интыялозы. Али отын кунокуа, кафе пуктӥське, пӧртэм беседкаос сыло. Синпелетъёс со юртъёс котырез чебер карозы. Наталья Злобина пусйиз, та выллем фестивальёс соос ӵем гинэ ортчытъяло. Кылсярысь, кӧня ке ар талэсь азьло ёросын ортчем «Гербер» шулдыръяськонлы синпелетъёс лэсьтӥзы, кык пол йӧ синпелетъёсъя ужрад радъяллязы. Элькун инлыкен фестиваль но ортчытъязы. Фестивальлы йылпумъянъёс 20-тӥ гудырикошконэ лэсьтозы. Ужрад «Яркыт! Ярко!» усьтэм ёроскуспо пленэр улсын ортче. Пленэре пыриськисьёс вить нунал ӵоже пӧртэм пумиськонъёсы, мастер-классъёсы пыриськыны быгатозы.  Тегъёс: Лулчеберет Эгра Удмуртия кибашлыос  